প্রকৃত প্রস্তাবে পৃথিবীর সব মহৎ বিপ্লবের নেপথ্যেই শিল্পীরা ছিলেন অগ্রপথিক। ফরাসি বিপ্লবের সাফল্যে শিল্পীদের অবদান ছিল সবচেয়ে বেশি। রুশ লেখক-শিল্পীরা সমাজের অসাম্য, অবিচার ও তগুলো সঠিকভাবেই চিহি্নত করতে পেরেছিলেন বলেই রুশ বিপ্লব ত্বরান্বিত হয়েছিল। তাছাড়া মানবিক মুক্তির প্রশ্নে শিল্পীদের অধিকাংশেরই মহৎ মানবিক ভূমিকা রয়েছে। স্পেনের গৃহযুদ্ধে পৃথিবীর অধিকাংশ লেখক-শিল্পীই নৈতিকভাবে ফ্যাসিস্তবিরোধী অবস্থান গ্রহণ করেছিলেন। ব্রিটিশবিরোধী আন্দোলন, আমাদের ভাষা আন্দোলন ও স্বাধীনতা যুদ্ধে শোষকগোষ্ঠীর বিরুদ্ধে শিল্প-সাহিত্যিকদের ব্যাপক ভূমিকা ছিল। আজও যখন সাম্রাজ্যবাদী শক্তি দেশে দেশে অন্যায় যুদ্ধে লিপ্ত হয়েছে, তখন তার আগ্রাসী শক্তির বিরুদ্ধে পৃথিবীর সব বিবেকবান শিল্পীই সোচ্চার।